Adhara

Adhara (ka Adara; ε Canis Majoris, ε CMa, Suure Peni epsilon) on Siiriuse järel näivalt heleduselt teine täht Suure Peni tähtkujus.

Tähe nimetus tuleb araabia keelest, kus
عذارى (ʿaḏārā) tähendab 'neitsid'.

Adhara näiv tähesuurus on 1m,5 ja see asub 430 valgusaasta kaugusel. Tegelikult on meile ühe tähena paistev täht kaksiktähe heledam komponent ε Canis Majoris A. See on sinine hiid (spektraalklass B2) absoluutse heledusega −4,11, mille pinnatemperatuur on 22200 K. Palju väiksema näiva heledusega (7m,5) ε Canis Majoris B on Adharast 7,5" kaugusel.

4,7 miljonit aastat tagasi oli Adhara Päikesele palju lähemal ja oli tähistaeva heledaim täht tähesuurusega –3,99.Tomkin, Jocelyn "Once and future celestial kings", Sky & Telescope, 1. aprill 1998

 Viited 

Kategooria:Tähed
Kategooria:Suur Peni